title: Markt Schwaben
text: Markt Schwaben (en bavaro Moark Schwobm) ye una ciudat de Bavera, Alemanya. Ye situada bells 23 km a lo est de Múnich en o districto d'Ebersberg. As comunidatz vicíns son Anzing, Forstinning, Pliening, Poing, Finsing, Ottenhofen y Pastetten.
  
  Etimolochía 
  O nombre de Markt Schwaben promana d'un lugarrón d'a tribu alemanica d'os sueus.
  
  Cheografía 
  Markt Schwaben ye situau n'o Alpenvorland a lo norte d'a selva de Ebersberg (en alemán "Ebersberger Forstes"). A galocha "Hennigbach" (que antis estió clamata "Honigbach") trascruza lo lugar. Ista galocha desemboca a la suya vegada en o "Gigginger Bach" a lo suduest de Markt Schwaben. Per o termin municipal tamién pasa lo rio Sempt a on i hai bells molins y piscifactorias.
  O puesto mas alto ye lo pueyo Wittelsbacher con 539 m d'altaria.
  
  Historia 
  Markt Schwaben amaneixe n'a historia escrita quan n'o 1115 o caballero Ulrich von Moosach regala un molín clamau "Mühle bei Suaben" a lo suyo tío Rupert I., abad d'o monesterio de Ebersberg. Ixe molín esiste encara con o nombre de "Kressiermühle". 
  
  Mientres que la Edat Meya Markt Schwaben perteneixeba a lo conte de Wittelsbacher.
  
  O 5 de mayo de 1749, i habió un gran incendio que arranó con meya plaza d'o mercau destruyindo 33 casas y dos graners.
  
  Dimpués d'a Segunda Guerra Mundial muitos alemans que viviban n'a zona oriental (territorios que actualment fer parti de Polonia) s'asentoron en Markt Schwaben. Muitas nombres de carreras como  Königsberger, Neusatzer u Ödenburger Straße lo remeran.
  
  En as anyadas 1960s i habió en Markt Schwaben un boom immobiliario a la calor de Múnich. En 1990 s'acabó la connexión d'a Autobahn con Múnich.
  
  Alcaldes 
  Lista d'alcaldes democraticos dende 1945:
  
  Puestos d'intrés 
   Kirche St. Margaret.
   Mariahilf-Kapelle.
   Antigo castiello (autual Casa d'a Villa) (Schloss Schwaben).
  
  Fiestas 
   Weiherspiele, teyatro en lo laco en l'estiu.
  
  Ciudatz achirmanadas 
   Ostra (Italia).
  
  Referencias 
  
  Localidaz de Bavera